Obsah
20.01.2021
Odberným miestom testovania v Obci Lutila je nádvorie kultúrneho domu v Lutile. Z dôvodu plynulého testovania je dôležitý postupný príchod obyvateľov. Obyvateľov preto žiadame, aby v prípade, že je to možné dodržiavali časové harmonogramy testovania, aby sa predišlo neúmernému čakaniu a zhromažďovaniu osôb
19.01.2021
Včera 18.1.2021 o 19:00 hod. zasadal krízový štáb obce Lutila a rozhodol, že termín testovania v obci Lutila bude: Sobota 23.1.2021 v čase od 8:00 hod. do 20:00 hod., a Nedeľa 24.1.2021 v čase od 9:00 do 17:00 hod.. Podrobnosti budeme aktualizovať a informovať občanov prostredníctvom obecného rozhlasu, webovej stránky obce, úradnej tabule, Facebooku, SMS a e-mailov, akonáhle bude po rokovaní krízového štábu okresu. Prosíme všetkých občanov o trpezlivosť, pracujeme na tom, aby sme zabezpečili možnosť testovať sa v obci, aby občania nemuseli hľadať iné možnosti a alternatívy.
08.01.2021
Stredoslovenská vodárenská prevádzková spoločnosť, a.s : oznamuje občanom obce Lutila , že od utorka 12.1.2021 budú pracovníci spoločnosti realizovať odpočty vodomerov v našej obci.
17.12.2020
Oznamujeme občanom, že od 4.1.2021 je možné zaplatiť ročný poplatok za komunálny odpad a drobný stavebný odpad. Zároveň upozorňujeme že žetóny na komunálny odpad oranžovej farby je možné posledný krát použiť dňa 5.1.2021.
10.12.2020
Obec Lutila s Dychovou hudbou Lutilka touto cestou ďakuje Fondu na podporu umenia za finančné prostriedky vo výške 4500,00€, ktoré boli poskytnuté na základe Zmluvy č. 19-432-05319. Za tieto finančné prostriedky boli obstarané kroje pre spevákov DH Lutilka, ktoré nám vyhotovila firma SLU Párta z Detvy. Za kvalitné vyhotovenie ďakujeme.
09.12.2020
Nový kalendár vývozu na rok 2021
12.11.2020
V sobotu 14. novembra sa mal pôvodne skončiť núdzový stav. Núdzový stav po novom platí od 1. októbra na 90 dní, pričom zákaz vychádzania by mal skončiť 14. novembra. Obmedzenie pohybu neplatí v čase od 1.00 – 5.00 hod. Zároveň sa nevzťahuje na osoby s negatívnym PCR alebo antigénovým testom na koronavírus zrealizovaným v rámci celoplošného testovania.
27.10.2020
"Som optimista, humor ma sprevádza po celý život. Aj v najťažších chvíľach je odľahčením, ..." 24. októbra 2020 v tichosti opustil rady živých Prof. MUDr. Michal Valent DrSc.. V roku 2004 mu Obec Lutila udelila Čestné občianstvo za prezentáciu rodnej obce. Odvtedy sa stal čestným občanom Obce Lutila. I keď sa dožil krásneho veku 91 rokov, jeho odchod nás hlboko zasiahol. Už sa rodáci z Lutily s ním nestretnú na Lutilskom jarmoku, alebo iných príležitostiach, či prechádzkach po rodnej obci, keď navštívil svojich príbuzných. Vždy si ho budeme pamätať ako dobromyseľného, veselého človeka, ktorý mal rád ľudí, rád sa s nimi rozprával, povzbudzoval ich. Odišiel vzácny človek. Kto ste ho poznali venujte mu svoju tichú spomienku. Česť jeho pamiatke! Hľadáme v čase to čo nás teší, a plačeme, keď prestane plynúť pre tých, ktorí tu boli s nami a už nie sú.
19.10.2020
Obec Lutila, ako príslušný orgán územného plánovania podľa ustanovenia §16 zákona č. 50/1976 Zb. v znení neskorších predpisov, v súlade s ustanovením §30 aktualizuje Územný plán obce Lutila. Podľa §22 ods.1 citovaného zákona oznamuje prerokovávanie návrhu územnoplánovacej dokumentácie Územný plán obce Lutila, Zmeny a doplnky č.1 (ďalej "Návrh"). Návrh je k nahliadnutiu na Obecnom úrade Lutila po dobu od 20.10. 2020 do 20.11.2020. Do návrhu možno tiež nahliadnuť na webovej stránke www.lutila.sk alebo www.erstar.sk Verejnosť je oprávnená podať písomné pripomienky k Návrhu na Obecný úrad Lutila, Štefánikova 48/84, 966 22 Lutila do 30 dní odo dňa oznámenia, to znamená do 20. novembra 2020.
09.10.2020
Vážení občania, oznamujeme Vám, že spoločnosť Slovak Telekom bude v našej obci bezplatne realizovať výstavbu optickej siete. Táto sieť nám poskytne pripojenie na vysokorýchlostný internet a digitálnu televíziu. V najbližších dňoch Vás bude osobne navštevovať pracovníčka, ktorá zaznačí, kam Vám bude umiestnená optická prípojka. Táto prípojka Vás nezaväzuje k odberu služieb, bude prichystaná do budúcna, keby ste sa niekedy rozhodli služby využívať. Tí, ktorí nebudú zastihnutí, si nájdu v schránke tlačivo aj s telefónnym číslom pracovníčky, na ktorú sa môžu obrátiť. Vyplnené tlačivo je možné odovzdať aj na obecnom úrade.
30.09.2020
Núdzový stav zatiaľ trvá 45 dní Núdzový stav bude podľa prijatého uznesenia platiť "dňom 1. októbra 2020 na postihnutom území Slovenskej republiky". Vláda ho vyhlasuje v zmysle ústavného zákona o bezpečnosti štátu v čase vojny, vojnového stavu, výnimočného stavu a núdzového stavu. V čase núdzového stavu môže štát v zmysle zákona obmedziť základné práva a slobody, a to v nevyhnutnom rozsahu, na nevyhnutný čas. Vláda ho môže vyhlásiť, ak došlo, alebo bezprostredne hrozí, že dôjde k ohrozeniu života a zdravia osôb, životného prostredia alebo k ohrozeniu značných majetkových hodnôt. Najdlhšie môže v zmysle zákona trvať 90 dní.
30.09.2020
Opatrenie Úradu verejného zdravotníctva týkajúce sa nosenia rúšok s platnosťou od 1.10.2020
12.06.2020
Úrad vlády Slovenskej republiky oznamuje skončenie núdzového stavu, zrušenie uloženia povinnosti na zabezpečenie výkonu zdravotnej starostlivosti, zrušenie zákazu uplatňovania práva na štrajk niektorým pracovníkom a zrušenie zákazu uplatňovania práva pokojne sa zhromažďovať podľa uznesenia vlády SR č. 366 (príloha) zo dňa 10. júna 2020. Núdzový stav vyhlásený na území SR končí od dňa 14.06.2020, 00:00 hod.
25.05.2020
Oznamujeme občanom, že od dnes 25.5.2020 je možné uhradiť daň z nehnuteľnosti a daň za psa, počas úradných hodín na Obecnom úrade v Lutile. Daň je možné uhradiť aj platobnou kartou.
29.11.2019
Lutilka a jej hostia - 5.ročník
23.11.2019 sa konal už piaty ročník podujatia "Lutilka a jej hostia". Ďakujeme všetkým, ktorí prišli a spolu so skvelými účinkujúcimi vytvorili príjemnú atmosféru.
21.10.2019
Mesiac úcty k starším
Starká je vľúdna. Má Boží pokoj v duši. Starká sa o nás s nikým nedelí. Má času ľúbiť nás. A nič ju nevyruší. Pri nej má týždeň sedem nedelí.
Základné informácie
Kraj: Banskobystrický
Okres: Žiar nad Hronom
Región: Stredné Pohronie
Počet obyvateľov: 1408
Rozloha: 2600 ha
Prvá pís. zmienka: 1491
Obec Lutila
Leží na strednom Pohroní, v Žiarskej kotline, 3 km severne od okresného mesta Žiar nad Hronom. Obec obklopuje pohorie Kremnické vrchy. Cez obec pretekajú 3 potoky – Slaský, Lutilský a Kopernický. Od okresného mesta Žiar nad Hronom je vzdialená 4 km.